《读东坡和渊明贫士诗寄诸子侄云重九俯迩樽俎萧然今余亦有此叹因次其韵将录寄梁溪诸弟以发数千里一笑 其二》
宋代·李纲

凄凉寓僧舍，寂寞坐松轩。虽辞万钟禄，尚未自灌园。

仲尼犹在陈，我厨晨有烟。藜羹得一饱，滴露味自研。

寒窗写周易，更咏五千言。儒生真可笑，饿隐称其贤。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。